E ben, en èster arribat eth temps qu'ua flòta partie entà Tierrafirme, en tot arribar a un acòrd damb eth sòn almirant, premanic es sues provisions e eth sòn linçò d'espart; e, en tot embarcar-se en Cadiz, e hènt era benediccion a Espanha, partic era flòta e damb grana alegria issèren es veles ath vent, que leugèr e a favor bohaue, qu'en pògues ores les hec desparéisher era tèrra e les desnishèc es amples e vastes lanes deth gran pair des aigües, eth mar Ocean.